ನಾವ್ ಲಾಂಗ್ ಇರೋದ್ರಿಂದ ಲಾಂಗ್ ನಮ್ಗೆ ಮ್ಯಾಚಾಗುತ್ತೆ: ಫೇಸ್ ಬುಕ್ ಲೈವ್‍ನಲ್ಲಿ ನಟ ದರ್ಶನ್

ಬೆಂಗಳೂರು: ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಅಭಿನಯದ `ಚಕ್ರವರ್ತಿ’ ಸಿನಿಮಾ ಶುಕ್ರವಾರ ದೇಶಾದ್ಯಂತ ರಿಲೀಸ್ ಆಗಲಿದೆ. ಹೀಗಾಗಿ ನಟ ದರ್ಶನ್ ತಮ್ಮ ಅಭಿಮಾನಿಗಳಿಗಾಗಿ ಮೊತ್ತ ಮೊದಲ ಬಾರಿಗೆ ಫೇಸ್‍ಬುಕ್ ಲೈವ್‍ಗೆ ಬಂದಿದ್ದಾರೆ.

ಸುಮಾರು 23 ನಿಮಿಷಗಳ ಕಾಲ ಸುದೀರ್ಘವಾಗಿ ಮಾತನಾಡಿರೋ ದರ್ಶನ್, ಚಕ್ರವರ್ತಿ ಸಿನಿಮಾದ ಬಗ್ಗೆ, ತಮ್ಮ ಪಾತ್ರದ ಬಗ್ಗೆ ಜೊತೆಗೆ ಇಡೀ ಚಿತ್ರತಂಡದ ಬಗ್ಗೆ ಮಾತನಾಡಿದ್ದಾರೆ. ಎರಡು ಗಂಟೆ ಇಪ್ಪತೈದು ನಿಮಿಷಗಳ ಸಿನಿಮಾ ಪಕ್ಕಾ ಎಂಟರ್‍ಟೈನ್ಮೆಂಟ್ ನೀಡುತ್ತೆ. ಕೆಟ್ಟ ಜಾಗದಲ್ಲಿ ಕುಳಿತು ಒಳ್ಳೆ ಕೆಲಸ ಮಾಡುವಂಥವರೂ ಇರ್ತಾರೆ ಅಂತವರ ಕಥೆಯ ಚಿತ್ರವಿದು ಅಂತ ದರ್ಶನ್ ಲೈವ್‍ನಲ್ಲಿ ಹೇಳಿದ್ದಾರೆ.

ಜೊತೆಗೆ ದರ್ಶನ್ ಕೈಗೆ ಲಾಂಗ್ ಬಂದ್ರೆ ಚೆನ್ನಾಗಿರುತ್ತೆ ಅನ್ನೋ ಪ್ರಶ್ನೆಗೆ ಉತ್ತರಿಸಿದ ಅವರು, “ನಾವ್ ಲಾಂಗ್ ಇರೋದ್ರಿಂದ ನಮ್ಗೆ ಲಾಂಗ್ ಮ್ಯಾಚಾಗತ್ತೆ. ಲಾಂಗ್ ಹಿಡಿಯೋದು ಶಿವಣ್ಣ ಸ್ಟೈಲ್ ಅವ್ರೇ ಜಾಸ್ತಿಯಾಗಿ ಲಾಂಗ್ ಹಿಡಿಯುತ್ತಿದ್ರು. ಅವ್ರಿಗೆ ಅದು ಚೆನ್ನಾಗಿ ಮ್ಯಾಚ್ ಆಗಿತ್ತು ಅಂದಿದ್ದಾರೆ. ಒಟ್ಟಿನಲ್ಲಿ ದರ್ಶನ್ ಮೊದಲ ಬಾರಿಗೆ ಮನಬಿಚ್ಚಿ ಮಾತನಾಡಿರೋದು ಅಭಿಮಾನಿಗಳಲ್ಲಿ ಭಾರೀ ಸಂತಸ ತಂದಿದೆ.